Grantiņi
Grantiņi, agrāk — Turlava vai Torlova, ir ciems Kuldīgas novada Turlavas pagastā. Izvietojies pagasta dienvidaustrumos Turlavas upes krastā pie autoceļa V1295 4,5 km no pagasta centra Turlavas, 25 km no novada centra Kuldīgas un 177 km no Rīgas. Apdzīvotā vieta izveidojusies ap bijušās Turlavas muižas (Turlau) centru; izaugusi pēckara gados kā kolhoza «Sarkanā zvaigzne» (vēlāk — «Dzintars») ciemats. Turlavas muižas pamati ir vietējas nozīmes kultūrvēstures piemineklis.